b"\n_START_ARTICLE_\nCircuit de Lleida\n_START_SECTION_\nGeografia\n_START_PARAGRAPH_\nEst\xc3\xa0 ubicat a l'oest del terme de Lleida, a cavall de les partides de la Caparrella i Malgovern, a la zona coneguda com La Serra. T\xc3\xa9 acc\xc3\xa9s directe des de la carretera N-IIa, al quil\xc3\xb2metre 456,5._NEWLINE_\xc3\x89s situat a 162.1 metres d'altitud sobre el nivell del mar a la seva part m\xc3\xa9s baixa, a l'est, i a 177,5 metres a la m\xc3\xa9s alta, a l'oest del tra\xc3\xa7at, amb un desnivell m\xc3\xa0xim de 8 metres.\n_START_SECTION_\nEl Tra\xc3\xa7at\n_START_PARAGRAPH_\nDisposa de 2 sub-tra\xc3\xa7ats diferents, un amb una longitud de 1.200 metres i l'altre amb 1.000 metres._NEWLINE_La pista presenta una amplada m\xc3\xadnima de dotze metres i m\xc3\xa0xima de catorze. Pel que fa a les corbes, el tra\xc3\xa7at llarg en t\xc3\xa9 sis d'esquerres i 3 de dretes, mentre que el curt ofereix cinc d'esquerres i dues de dretes. Un pant\xc3\xa0 permanent propi assegura el reg per mantenir el tra\xc3\xa7at en condicions \xc3\xb2ptimes d'humitat.\n_START_SECTION_\nLes Instal\xc2\xb7lacions\n_START_PARAGRAPH_\nDisposa de graderies naturals a la seva part m\xc3\xa9s alta i vial exterior a tot el per\xc3\xadmetre. Els seus boxes ocupen una superf\xc3\xadcie de 20.000 metres quadrats i disposa de 40.000 m\xc2\xb2 de zona d'aparcament. Infermeria, una zona de dutxes,dos serveis p\xc3\xbablics, dos Bars i tribuna VIP completen les instal\xc2\xb7lacions.\n_START_SECTION_\nLes Curses\n_START_PARAGRAPH_\nAmb un historial de campionats de Catalunya d'autocr\xc3\xb2s des del 2004 i d'Espanya des del 2002, a m\xc3\xa9s d'altres campionats menors i locals des dels inicis, el circuit ha col\xc2\xb7laborat de sempre en la formaci\xc3\xb3 dels pilots lleidatans.\n_START_SECTION_\nActualitat\n_START_PARAGRAPH_\nEl circuit segueix gestionat i explotat per l'Escuderia Lleida, qui hi afegeix millores any rere any."